cyanic-selkie/wikianc huggingface dataset:
ওয়াহিদ ইনস্টিটিউট
গঠন
ইনস্টিটিউটটি ২০০৪ সালের ৭ সেপ্টেম্বর জাকার্তার ফোর সিজন হোটেলে প্রতিষ্ঠিত হয়েছিল। ইয়েনি জান্নুবা ওয়াহিদকে ইনস্টিটিউটের প্রতিষ্ঠাকালীন পরিচালক হিসেবে নিয়োগ দেওয়া হয়। তিনি পরে বলেছিলেন যে ইনস্টিটিউটটি প্রতিষ্ঠিত হয়েছিল কারণ আমাদের "বর্তমান বিশ্ব পরিস্থিতি যা সহিংসতায় আচ্ছন্ন এবং সন্ত্রাসবাদের হুমকি, যে কারণেই হোক না কেন, আমাদের আন্তঃধর্মীয়, জাতি এবং জাতিগত সংলাপে সহযোগিতামূলক পদক্ষেপ নিতে বাধ্য করেছে।"
বালি গণহত্যা সম্মেলন
২০০৭ সালের ১২ জুন ইন্দোনেশিয়ার জিম্বারানে ওয়াহিদ ইনস্টিটিউটের নেতৃত্বে বালি গণহত্যা সম্মেলন অনুষ্ঠিত হয়েছিল। সম্মেলনের লক্ষ্য ছিল ধর্মীয় সহনশীলতা প্রচার করা এবং গণহত্যার বাস্তবতা নিশ্চিত করা। এই সম্মেলনে রব্বি, মুসলিম নেতা, শিক্ষক এবং ছাত্ররা উপস্থিত ছিলেন। এই সম্মেলনটি ইন্দোনেশিয়ার সাবেক রাষ্ট্রপতি আবদুর রহমান ওয়াহিদের আহ্বানে অনুষ্ঠিত হয়েছিল। ওয়াহিদ ইনস্টিটিউট, লস অ্যাঞ্জেলেসের সাইমন উইসেনথাল সেন্টার এবং লিবফোরল ফাউন্ডেশন যৌথভাবে সম্মেলনটি স্পনসর করেছিল। ওই সম্মেলনে প্রেসিডেন্ট ওয়াহিদ বলেছিলন যে, যদিও ইরানের প্রেসিডেন্ট মাহমুদ আহমাদিনেজাদ তার একজন ভালো বন্ধু, তবে গণহত্যা সম্পর্কে মাহমুদের মতামত ভুল এবং এটি সত্যিই ঘটেছিল।
ইন্দোনেশিয়ায় ধর্মীয় স্বাধীনতা
ইনস্টিটিউটটি ইন্দোনেশিয়ায় ধর্মীয় স্বাধীনতার প্রচারে প্রতিশ্রুতিবদ্ধ। এই প্রতিষ্ঠানের কর্তৃপক্ষ বাৎসরিক ভিত্তিতে ধর্মীয় অসহিষ্ণুতার মামলা নথিভুক্ত করে। বিশেষ করে বিগত বছরগুলিতে এটি আহ্‌মদীয়া সম্প্রদায়ের উপর ভীতি প্রদর্শন ও সহিংসতার বিষয়ে উদ্বেগ প্রকাশ করে আসছে। ২০১২ সালে ইনস্টিটিউট রাষ্ট্রপতি সুসিলো বামবাং ইয়ুধনোকে সহিংসতার বিরুদ্ধে পদক্ষেপ না নেওয়ার জন্য দোষারোপ করে। এই বিষয়ে প্রতিষ্ঠানটির বক্তব্য হল: "আহ্‌মদীয়া সম্প্রদায়ের বিরুদ্ধে সহিংসতা প্রায় প্রতিদিনের ঘটনা, তবুও রাষ্ট্রপতি এটি মোকাবেলার জন্য কিছুই করেন না"।
বৃক্কের ধমনী
বৃক্কের ধমনী হলো এক জোড়া ধমনী যা বৃক্কে রক্ত সরবরাহ করে। যেগুলো মধ্যচ্ছদার সাথে প্রায় একটি সমকোণ গঠন করে।
বৃক্কের ধমনী বৃক্কের মোট রক্ত প্রবাহের একটি বৃহৎ অংশ পূরন করে। মোট কার্ডিয়াক আউটপুটের এক তৃতীয়াংশ বৃক্ক দ্বারা পরিস্রাবিত এবং বৃৃৃৃৃক্কের ধমনীর মধ্য দিয়ে প্রবাহিত হতে পারে।
কাঠামো
বৃক্কের ধমনীগুলি উচ্চতর মেসেনটেরিক ধমনীর নীচে, উদরীয় মহাধমনীর বাম পাশের অভ্যন্তরের সাথে  ৯০ ° কোণে উত্থিত হয়।  তাদের ব্যাসার্ধ প্রায় ০.২৫সেমি। তবে বৃক্কের মূলের দিকে এ মান ০.২৬ সেমি। ব্যবহৃত ইমেজিং পদ্ধতির উপর ভিত্তি করে পরিমাপ করা গড় ব্যাস পৃথক হতে পারে। উদাহরণস্বরূপ  আল্ট্রাসনোগ্রাফি ব্যবহার প্রাপ্ত ব্যাসের মান ৫.০৪ ± ০.৭৪ মিমি পাওয়া গেছে।তবে এনজিওগ্রাফি ব্যবহার করে প্রাপ্ত মান   ৫.৬৮± ১.১৯ মিমি পাওয়া গেছে।
মহাধমনী, নিম্নতর ভেনা কাভা এবং বৃক্কদুটির শারীরিক অবস্থানের কারণে ডান বৃৃৃৃৃক্কের ধমনীটি সাধারণত বাম বৃক্কের ধমনীর চেয়ে দীর্ঘ হয়।
স্টেনোসিস
বৃক্কের ধমনী স্টেনোসিস, এক বা উভয় ধমনীকে  সংকুচিত করার ফলে উচ্চ রক্তচাপ দেখা দেয়। কারণ আক্রান্ত বৃৃৃৃৃক্ক বৃক্কের রক্তসঞ্চালন রক্ষার জন্য রক্তচাপ বাড়ায় । আরএএস সাধারণত বৃক্কের ধমনীর দ্বিমুখী  আলট্রাসনোগ্রাফি দ্বারা নির্ণয় করা হয়। এটি প্রয়োজনে বেলুন এনজিওপ্লাস্টি এবং স্টেন্ট এনজিওপ্লাস্টি ব্যবহার করে চিকিৎসা করা হয়।
অ্যাথেরোস্ক্লেরোসিস
অ্যাথেরোস্ক্লেরোসিস বৃক্কের ধমনীতে প্রভাব ফেলতে পারে এবং বৃক্কের দুর্বল রক্তসঞ্চালন ঘটাতে পারে যা বৃৃৃৃৃৃক্কের কার্যকারিতা হ্রাস করে এবং সম্ভাব্য বৃক্কের ব্যর্থতা সৃষ্টি করে।
ট্রমা
একটি বৃক্কের ধমনী ৪% ক্ষেত্রে মারাত্বক ট্রমা এবং ৭% ক্ষেত্রে পেটে প্রবেশকারী ট্রমা দ্বারা ক্ষতিগ্রস্ত হতে পারে।
এম মোজাম্মেল হক
বিচারপতি মোঃ মোজাম্মেল হক ছিলেন একজন বাংলাদেশি রাজনীতিবিদ  ও আইনজীবী। তিনি ছিলেন বাংলাদেশ সুপ্রীম কোর্টের হাইকোর্ট বিভাগের সাবেক বিচারপতি এবং সিরাজগঞ্জ-৫ আসন থেকে বাংলাদেশ জাতীয়তাবাদী দল (বিএনপির) প্রার্থী হিসেবে ২০০১-এর নির্বাচনে সংসদ সদস্য নির্বাচিত হন।
জন্ম ও শিক্ষা জীবন
বিচারপতি মোজাম্মেল হক ১৯৩৫ সালের ১ ডিসেম্বর সিরাজগঞ্জ জেলার বেলকুচি থানার সুবর্ণসারা গ্রামে জন্মগ্রহণ করেন। তিনি রাজশাহী বিশ্ববিদ্যালয়ের ইতিহাস বিভাগ থেকে মাস্টার্স ডিগ্রি লাভ করেন এবং ঢাকা বিশ্ববিদ্যালয় থেকে এলএলবি ডিগ্রি অর্জন করেন।
কর্ম জীবন
বিচারপতি মোজাম্মেল হক ১৫ সেপ্টেম্বর ১৯৬২ সালে হাইকোর্টের সনদ এবং সুপ্রিম কোর্ট আইনজীবী সমিতির সদস্য হিসেবে অন্তর্ভুক্ত হন।
১৯৮৮ সালের হাইকোর্ট বিভাগের বিচারপতি পদে নিয়োগ পান এবং ২০০০ সাল পর্যন্ত বিচারপতি হিসাবে নিযুক্ত ছিলেন। ২০০০-২০০৭ পর্যন্ত বাংলাদেশ প্রেস কাউন্সিলের চেয়ারম্যান হিসেবে দায়িত্ব পালন করেন। তিনি ২০০১-২০০৬ সাল পর্যন্ত চার দলীয় জোট মনোনীত (বিএনপির) সিরাজগঞ্জ জেলার বেলকুচির আসনের সংসদ সদস্য ছিলেন।
পারিবারিক পরিচয়
এএম মোজাম্মেল হকের ছেলে ও এক মেয়ে আমেরিকা প্রবাসী। তার বড় মেয়ে জেবুন্নেসা সহকারী মতিঝিল মডেল স্কুল অ্যান্ড কলেজের সহকারী শিক্ষক। অপর মেয়ে কামরুন্নেসা গৃহিণী।
মৃত্যু
বিচারতি মোঃ মোজাম্মেল হক ১৭ অক্টোবর ২০১৮ সাল বুধবার ভোর ৪টার দিকে রাজধানীর ইব্রাহিম কার্ডয়াক হাসপাতালে চিকিৎসাধীন অবস্থায় মারা যান। মৃত্যুকালে তার বয়স হয়েছিল ৮২ বছর। বার্ধক্যজনিত কারণ ছাড়াও বিভিন্ন রোগে ভুগছিলেন তিনি।
সালাহ উদ্দিন নানুপুরী
সালাহ উদ্দিন নানুপুরী হলেন একজন বিশিষ্ট বাংলাদেশি ইসলাম ধর্মীয় পণ্ডিত, আধ্যাত্মিক ও সাংগঠনিক ব্যক্তিত্ব। কর্মজীবনে তিনি চট্টগ্রামের ফটিকছড়িস্থ জামিয়া ইসলামিয়া ওবাইদিয়া নানুপুরের মহাপরিচালক।   তিনি হেফাজতে ইসলাম বাংলাদেশের কেন্দ্রীয় কমিটির সদস্য এবং দারুল উলুম হাটহাজারীর শুরা কমিটির সদস্য। এছাড়াও তিনি সমাজকল্যাণমূলক সংস্থা আল মানাহিল ওয়ালফেয়ার বাংলাদেশের প্রধান পৃষ্ঠপোষক।
জন্ম
সালাহ উদ্দিন নানুপুরী ১৯৬২ সালে চট্টগ্রাম জেলার অন্তর্গত ফটিকছড়ি উপজেলার প্রসিদ্ধ গ্রাম নানুপুরে এক সম্ভ্রান্ত মুসলিম পরিবারে জন্ম গ্রহণ করেন। তাঁর পিতা হলেন বাংলাদেশের প্রসিদ্ধ আধ্যাত্মিক ব্যক্তিত্ব জামিয়া ইসলামিয়া ওবায়দিয়ার প্রাক্তন মহাপরিচালক আল্লামা শাহ জমির উদ্দীন নানুপুরী।
শিক্ষাজীবন
নানুপুর ওবায়দিয়া মাদরাসায় তাঁর শিক্ষাজীবনের পথচলা হয়। সেখানে তিনি মক্তব বিভাগ থেকে শুরু করে অত্যন্ত কৃতিত্বের সাথে দাওরা হাদিস পর্যন্ত পাঠ্যসূচীর অন্তর্ভুক্ত সকল অধ্যয়ন করেন।
কর্মজীবন
নানুপুর মাদরাসা থেকে দাওরা হাদিস সমাপ্ত করার পর ব্যবসায়িক কাজে বেশ কয়েক বছর বিদেশে কাটিয়েছিলেন। তারপর ২০০৫ সালে দেশে এসে নানুপুর মাদরাসায় যোগদান করেন। ২০১১ সালে তৎকালীন মহাপরিচালক শাহ জমির উদ্দীন নানুপুরীর ইন্তেকালের পর তিনি জামিয়া ইসলামিয়া ওবায়দিয়ার পরিচালক হিসেবে নিযুক্ত হন। তখন থেকে তিনি প্রতিষ্ঠানটি পরিচালনা করে আসছেন।
আধ্যাত্মিকতা
তাঁর পিতা আল্লামা শাহ জমির উদ্দীন নানুপুরী জীবদ্দশায় তাঁকে আধ্যাত্মিকতার খেলাফত প্রদান করেছিলেন। তিনি উনার সিলসিলায় আধ্যাত্মিক কার্যক্রম পরিচালনা করেন।
উল্লেখযোগ্য কার্যক্রম
এসব ছাড়াও তিনি জমিরিয়া তালীম ও তাজকিয়া পরিষদ, বাংলাদেশের প্রতিষ্ঠাতা-চেয়ারম্যান। এটি একটি ধর্মীয় ও জনকল্যাণমূলক সংগঠন। এর অধীনে বাংলাদেশসহ মালয়েশিয়া, দুবাই, আমেরিকা ও ইউরোপের বিভিন্ন দেশে প্রায় ২০০-এর অধিক প্রতিষ্ঠান সুবিন্যস্ত সিলেবাসের মাধ্যমে পরিচালিত হয়।
তিনি বৃহত্তর ফটিকছড়ি ইসলামী আইন বাস্তবায়ন কমিটির বর্তমান প্রধান উপদেষ্টা
কল্যাণী সেন
কল্যাণী সেন (জন্ম c. ১৯১৭) মহিলা সহায়ক কর্পস ডব্লিউএসি(১) এর একটি বিভাগ মহিলাদের উইমেন'স রয়্যাল ইন্ডিয়ান নেভাল সার্ভিস (ডব্লিউআরআইএনএস) দ্বিতীয় কর্মকর্তী ছিলেন। ১৯৪৫ সালে, তিনি যুক্তরাজ্য সফরকারী প্রথম ভারতীয় পরিষেবা মহিলা হয়েছিলেন।
কল্যাণী সেন লাহোরের মেয়ো আর্টস কলেজের অধ্যক্ষের কন্যা ছিলেন। তিনি ১৯৩৮ সালে রাষ্ট্রবিজ্ঞানে স্নাতকোত্তরের পড়াশোনা শুরু করার আগে পাঞ্জাব বিশ্ববিদ্যালয় থেকে ইংরেজি সাহিত্যে স্নাতকোত্তর অর্জন করেন। তিনি একজন ছাত্রী হিসাবে থিয়েটারে অভিনয় করেছিলেন, এবং এক সময়ে হ্যামলেট নাটকে ওফেলিয়া চরিত্রে অভিনয় করেছিলেন, এমন সময়ে যখন ভারতীয় মহিলারা সাধারণত মঞ্চে অভিনয় করতেন না। মঞ্চে তার সাফল্যের কারণে তাকে চলচ্চিত্রের জন্য খোঁজ করা হয়েছিল। পাঞ্জাব বিশ্ববিদ্যালয়ের একজন ছাত্রী থাকাকালীন সময়ে ১৯৩৮ সালে সর্বভারতীয় আন্তঃবিশ্ববিদ্যালয় বিতর্কের একটি অধিবেশনে, তিনি ভারতের ভবিষ্যতের যুদ্ধে অবদান না রাখার প্রস্তাবের বিরুদ্ধে কথা বলার পরে তাকে সেরা বক্তা হিসাবে ঘোষণা করা হয়েছিল। সেই বিতর্কে তিনি স্বর্ণপদক ও পাঞ্জাব বিশ্ববিদ্যালয় স্যার আশুতোষ মুখার্জি ট্রফি জিতেছিল।
দ্বিতীয় বিশ্বযুদ্ধের সময় ১৯৪৩ সালে কল্যাণী সেন ডব্লিউএসি(১)-এ যোগ দেন। পরের বছর তিনি দ্বিতীয় কর্মকর্তী হিসাবে রাজার কমিশন লাভ করেন।
জয়মহল প্যালেস হোটেল
জয়মহল প্যালেস আগে আর্নি হল নামে পরিচিত ছিল এবং মূলত ১৮৯২ সালের দিকে তামিলনাড়ুর আর্নির জাগিরদারের মালিকানাধীন ছিল। এটি হল একটি ৪ তারা ঐতিহ্যবাহী বিলাসবহুল হোটেল যা অতিথিদের জন্য একটি আনন্দদায়ক থাকার ব্যবস্থা করে থাকে।
হাইকু
থাম্ব হাইকু (একবচনে "হাইকি") একধরনের সংক্ষিপ্ত জাপানি কবিতা। তিনটি পংক্তিতে যথাক্রমে ৫, ৭ এবং ৫ জাপানি শ্বাসাঘাত মোরাস মিলে মোট ১৭ মোরাসের সংক্ষিপ্ত পরিসরে একটি মুহূর্তে ঘটিত মনের ভাব প্রকাশ করা হয়। জাপানি হাইকু একটি লাইনে লিখিত হয়। সেই বাক্যটিতে ১৭টি মোরাস থাকে। সাধারণত একটি ছবি বর্ণনা করার জন্য হাইকু লিখিত হয়। মোরাস ও মাত্রা একই ব্যাপার নয়। ইউরোপিয়গণ ১৭ মোরাসকে ১৭ দল মনে করে হাইকু লেখার সূত্রপাত করে। তাদের দেখাদেখি বাংলা ভাষায় ১৭ মাত্রার হাইকু লেখার প্রচলন হয়। মোরাস, দল ও মাত্রা এক-একটি ভাষার নিজস্ব শ্বাস অনুসারী। সেই অনুজায়ী ১২ মোরাসে ১৭ সিলেবল হয়। ইউরোপে ইমেজিস্ট আন্দোলনের পর ১৭ সিলেবলের পরিবর্তে আরো বেশি সিলেবলের হাইকু লেখা শুরু হয়েছে। জ্যাক কেরুয়াক প্রমুখ মার্কিন কবিগণ স্বীকার করেছেন যে মার্কিন উচ্চারণ জাপানি উচ্চারণ হইতে সম্পূর্ণ পৃথক। তারা ১৭ দল ও তিন বাক্য্ বন্ধন অস্বীকার করে হাইকু লিখেছেন। বাংলা ভাষায় প্রথম আন্তর্জাতিক হাইকু কবি সম্মেলন হয়েছে ২৯ সেপ্টেম্বর ২০১৯, কলকাতায় কৃষ্ণপদ ঘোষ মেমোরিয়াল ট্রাস্ট ভবনে, 'যুথিকা সাহিত্য পত্রিকা'র আয়োজনে।
সূরা মাআরিজ
সূরা আল-মাআরিজ‌ (আরবি ভাষায়: المعارج) মুসলমানদের ধর্মীয় গ্রন্থ কুরআনের ৭০ তম সূরা, এর আয়াত অর্থাৎ বাক্য সংখ্যা ৪৪ এবং রূকু তথা অনুচ্ছেদ সংখ্যা ২। সূরা আল-মাআরিজ মক্কায় অবতীর্ণ হয়েছে।
নামকরণ
এই সূরাটির তৃতীয় আয়াতের ذِي الْمَعَارِجِ বাক্যাংশের الْمَعَارِجِ অংশ থেকে এই সূরার নামটি গৃহীত হয়েছে; অর্থাৎ, যে সূরার মধ্যে المعارج (‘মাআরিজ’) শব্দটি আছে এটি সেই সূরা।
বিবরণ
কাফেররা কিয়ামত, আখেরাত এবং দোযখ ও বেহেশত সম্পর্কিত বক্তব্য নিয়ে বিদ্রুপ ও উপহাস করতো এবং মুহাম্মদকে এই মর্মে চ্যালেঞ্জ করতো যে, তুমি যদি সত্যবাদী হয়ে থাকো আর তোমাকে অস্বীকার করে আমরা জাহান্নামের শাস্তিলাভের উপযুক্ত হয়ে থাকি তাহলে তুমি আমাদেরকে যে কিয়ামতের ভয় দেখিয়ে থাকো তা নিয়ে এসো। যে কাফেররা এসব কথা বলতো এ সূরায় তাদের সতর্ক করা হয়েছে এবং উপদেশ বাণী শোনানো হয়েছে। তাদের এ চ্যালেঞ্জের জবাবে এ সূরার গোটা বক্তব্য পেশ করা হয়েছে।
সূরার প্রথমে বলা হয়েছে, "প্রার্থনাকারী শাস্তি প্রার্থনা করছে। মুহাম্মদের দাওয়াত অস্বীকারকারীর ওপর সে শাস্তি অবশ্যই পতিত হবে। আর যখন আসবে তখন কেউ তা প্রতিরোধ করতে পারবে না। তবে তার আগমন ঘটবে নির্ধারিত সময়ে। আল্লাহর কাজে দেরি হতে পারে। কিন্তু তার কাছে অবিচার হবেনা। কিন্তু আমি দেখছি তা অতি নিকটে"।
পরিশেষে মক্কার কাফেরদের সাবধান করা হয়েছে - "যারা মুহাম্মদকে বিদ্রুপ ও উপহাস করত। তাদেরকে বলা হয়েছে "যদি তোমরা তাকে না মানো তাহলে আল্লাহ অন্যদেরকে তোমাদের স্থলাভিষিক্ত করবেন। মুহাম্মদ এই বলে উপদেশ দেয়া যেন তিনি এসব উপহাস- বিদ্রুপের তোয়াক্কা না করেন। এরা যদি কিয়ামতের লাঞ্ছনা দেখার জন্যই জিদ ধরে থাকে তাহলে তাদেরকে এ অর্থহীন তৎপরতায় লিপ্ত থাকতে দিন। তারা নিজেরাই এর দুঃখজনক পরিণতি দেখতে পাবে।"
আনোয়ার হোসেন (দ্ব্যর্থতা নিরসন)
আনোয়ার হোসেন নামটি দিয়ে বোঝানো হতে পারে -
কিন্নর
কিন্নর হল স্বর্গীয় সঙ্গীতজ্ঞ, আংশিক মানুষ এবং আংশিক পাখি, যারা হিন্দুধর্ম ও বৌদ্ধধর্মে সঙ্গীতের তাত্ত্বিক পরিকাঠামোগত প্রেমিক। এই ঐতিহ্যগুলিতে, কিন্নর (পুরুষ) এবং কিন্নরি (মহিলা প্রতিরূপ) হল দুটি সবচেয়ে প্রিয় পৌরাণিক চরিত্র। হিমালয় থেকে এসেছে বলে বিশ্বাস করা হয়, তারা প্রায়ই সমস্যা বা বিপদের সময় মানুষের মঙ্গল দেখে। প্রাচীন ভারতীয় স্ট্রিং যন্ত্রটি কিন্নরী বীনা নামে পরিচিত। তাদের চরিত্রটি মহাভারতের আদিপর্বে উল্লেখ করা হয়েছে।
এগুলি জাতক কাহিনী ও সদ্ধর্ম পুণ্ডরীক সূত্র সহ বেশ কয়েকটি বৌদ্ধ গ্রন্থে বৈশিষ্ট্যযুক্ত। দক্ষিণ-পূর্ব এশীয় বৌদ্ধ পৌরাণিক কাহিনীতে, কিন্নরদের নারী প্রতিরূপ, অর্ধ-পাখি, অর্ধ-নারী প্রাণী হিসাবে চিত্রিত করা হয়েছে। পৌরাণিক হিমাবন্তে বসবাসকারী অনেক প্রাণীর মধ্যে একটি, কিন্নরিদের মাথা, ধড় এবং মহিলার বাহু এবং রাজহাঁসের ডানা, লেজ ও পা রয়েছে। তারা তাদের নাচ, গান ও কবিতার জন্য বিখ্যাত এবং তারা নারী সৌন্দর্য, করুণা ও কৃতিত্বের ঐতিহ্যবাহী প্রতীক।
এডওয়ার্ড এইচ শ্যাফার উল্লেখ করেছেন যে পূর্ব এশীয় ধর্মীয় শিল্পে, কিন্নরকে প্রায়শই কালবিঙ্কের সাথে বিভ্রান্ত করা হয়, যেটি অর্ধ-মানব, অর্ধ-পাখি সংকর প্রাণী, কিন্তু দুটি আসলে আলাদা ও সম্পর্কহীন।
তপন শর্মা
তিনি আইপিএলে প্রথমবারের জন্য চেন্নাই সুপার কিংস বনাম কলকাতা নাইট রাইডার্স ম্যাচে ২০২১-এ অন-ফিল্ড আম্পায়ারের দায়িত্ব পালন করেন।
আন্দ্রে গোমেস
আন্দ্রে ফিলিপে তাবারেস গোমেস (জন্মঃ ৩০ জুলাই ১৯৯৩) একজন পেশাদার ফুটবলার যিনি ইংলিশ প্রিমিয়ার লিগ এর দল এভারটন এবং পর্তুগাল জাতীয় দল এর হয়ে সেন্ট্রাল মিডফিল্ডার হিসেবে খেলেন।
৬ ফেব্রুয়ারি ২০১৩ গোমেসের পর্তুগাল এর হয়ে ইকুয়েডর এর বিপক্ষে অভিষেক হয়।তিনি ২০১৬ ইউরো জয়ী পর্তুগাল দলের সদস্য ছিলেন।
অক্ষোভ্যতীর্থ
অক্ষোভ্যতীর্থ (আনুমানিক ১২৮২- ১৩৬৫ খ্রিস্টাব্দ) ছিলেন দ্বৈত দার্শনিক, পণ্ডিত এবং ধর্মতাত্ত্বিক। গোবিন্দ ভট্ট হিসেবে জন্মগ্রহণ করেন, তিনি পদ্মনাভতীর্থের কাছ থেকে সন্ন্যাস গ্রহণ করেন এবং পরবর্তীতে ১৩৫০ থেকে ১৩৬৫ খ্রিস্টাব্দ পর্যন্ত মধ্বাচার্য পীঠের পদকর্তা হিসেবে মাধবতীর্থের স্থলাভিষিক্ত হন। মাধব তন্ত্র সমগ্রহ নামে একটি অপ্রচলিত কাজের কৃতিত্ব দেয়া তাকে হয়েছে।
শর্মা দাবি করেছেন যে অক্ষোভ্য তার গোধূলি বছরগুলিতে পন্ধরপুরে অবসর নিয়েছিলেন যেখানে তিনি ভীমা নদীর তীরে ধোন্ডু পান্ত নামে এক যুবকের মুখোমুখি হয়েছিলেন, যিনি পরে জয়তীর্থ এর শিষ্য ও উত্তরসূরি হন। উল্লেখ্য, শ্রুতি-অনুচ্ছেদ তৎ ত্বং অসি-এর ব্যাখ্যার ঐতিহাসিক বিতর্কে তিনি শ্রীঙ্গেরী পীঠের বিখ্যাত মায়াবাদিন, শ্রী বিদ্যারণ্যকে পরাজিত করার গৌরব অর্জন করেন। তাঁর মরণশীল অবশেষ বিশ্রাম মালখেদে।
নারায়ণ মুখার্জী
রাজনৈতিক জীবন
ভারত স্বাধীন হওয়ার পর ১৯৪৮ সালের জানুয়ারি মাসে ভারতের পশ্চিমবঙ্গ রাজ্যের বসিরহাট শহরে উদ্দ্বাস্তু জীবন যাপন করেন। ১৯৫২ সালে তিনি অবিভক্ত কমিউনিস্ট পার্টিতে যোগ দেন। ১৯৬৪ সালে তিনি বসিরহাট পৌরসভার কাউন্সিলর নির্বাচিত হন। এই পদে তিনি একটানা ৪৬ বছর ছিলেন (২০১০ সাল পর্যন্ত)। ১৯৬৬ সালে তিনি পশ্চিমবঙ্গে খাদ্য আন্দোলনের নেতৃত্ব দিতে গিয়ে পুলিশের হাতে গ্রেফতার হন এবং কারাবাস করেন।
১৯৬৯ সালে তিনি ভারতের কমিউনিস্ট পার্টি ত্যাগ করে মার্ক্সবাদী কমিউনিস্ট পার্টিতে যোগ দেন। ১৯৭১ এবং ১৯৭২ সালে তিনি সিপিআই(এম) প্রার্থী হিসেবে বসিরহাট বিধানসভা কেন্দ্রে প্রতিদ্বন্দ্বিতা করেন এবং কংগ্রেস প্রার্থীর নিকট পরাজিত হন। তবে ১৯৭৭ সালের নির্বাচনে তিনি জয়ী হন। তিনি ১৯৭৭ সাল থেকে ২০১১ সাল পর্যন্ত মার্ক্সবাদী কমিউনিস্ট পার্টির প্রার্থী হিসেবে টানা ৮ বার বসিরহাট বিধানসভা কেন্দ্র থেকে বিধায়ক নির্বাচিত হন। ২০১১ সাল থেকে ২০১৪ সালের ১০ই এপ্রিল পর্যন্ত আমৃত্যু তিনি মার্ক্সবাদী কমিউনিস্ট পার্টির সদস্য হিসেবে বসিরহাট দক্ষিণ বিধানসভা কেন্দ্রের বিধায়ক হিসেবে দায়িত্ব পালন করেন।
২০০৫ থেকে ২০১০ সাল পর্যন্ত তিনি বসিরহাট পৌরসভার পৌরপ্রধানের দায়িত্ব পালন করেন। এছাড়াও তিনি প্রায় ১৫ বছর বসিরহাট পৌরসভার উপ-পৌরপ্রধানের দায়িত্ব পালন করেন।
এক্সবিজ পুরস্কার
এক্সবিজ পুরস্কার প্রতি বছর "ব্যক্তি, কোম্পানি, অভিনয়শিল্পী এবং পণ্য যারা প্রাপ্তবয়স্ক চলচ্চিত্রের বৃদ্ধি এবং সাফল্যে গুরুত্বপূর্ণ ভূমিকা পালন করে" তাদের সম্মান দেওয়ার জন্য প্রদান করা হয় এবং এক্সবিজ প্রকাশক এবং প্রতিষ্ঠাতা অ্যালেক হেলমি বর্ণনা করেছেন যে "এর জন্ম হয়েছে একটি পুরষ্কার ইভেন্টের জন্য শিল্পের আকাঙ্ক্ষা যা শুধুমাত্র ব্যবসার সমস্ত দিককে অন্তর্ভুক্ত করে না বরং এটি একটি পেশাদার আলোকে উপস্থাপন করে এবং ক্লাসের সাথে সম্মানিত করে"।
প্রাপ্তবয়স্ক শিল্প বাণিজ্য ম্যাগাজিন এক্সবিজ দ্বারা সংগঠিত, পুরষ্কারগুলি প্রথম দেওয়া হয়েছিল ২০০৩ সালে পুরস্কারের মনোনয়ন ক্লায়েন্টদের দ্বারা জমা দেওয়া হয়, এবং বিজয়ীদের এক্সবিজ কর্মী, শিল্প সহকর্মী এবং অংশগ্রহণকারী সংস্থার দ্বারা ভোট দেওয়া হয়। পুরষ্কারগুলি মূলত অনলাইন প্রাপ্তবয়স্ক শিল্পে কৃতিত্বের স্বীকৃতি দেওয়ার জন্য তৈরি করা হয়েছিল, তবে সাম্প্রতিক বছরগুলিতে, ভিডিও বিভাগগুলি যুক্ত করা হয়েছে৷
প্রাপ্তবয়স্ক চলচ্চিত্র শিল্পে এক্সবিজ পুরস্কারগুলিকে মূলধারার চলচ্চিত্র শিল্পের গোল্ডেন গ্লোবসের সাথে তুলনা করা হয়েছে। ২০১০ এক্সবিজ পুরস্কার হলিউডের অ্যাভালনে অনুষ্ঠিত হয়।
বিলবোর্ড ২০০
বিলবোর্ড ২০০ হল মার্কিন যুক্তরাষ্ট্রের সবচেয়ে জনপ্রিয় ২০০ সঙ্গীত অ্যালবাম এবং ইপিএস র‍্যাংকিং রেকর্ড তালিকা, বিলবোর্ড ম্যাগাজিনের মাধ্যমে সাপ্তাহিক প্রকাশিত হয়। এটা প্রায়ই একজন শিল্পী বা শিল্পীদের দলের জনপ্রিয়তা বহন করতে ব্যবহৃত হয়। প্রায়শই, একটি রেকর্ডিং আইন অনুযায়ী তার "সংখ্যা বেশি", তাদের অ্যালবাম ঐ যে অন্তত এক সপ্তাহ সময় সব অন্যদের ছাপিয়ে দ্বারা স্মরণ করা হবে।
সর্বকালীন বিলবোর্ড ২০০ সাফল্য (১৯৬৩–২০১৫)
২০১৫ সালে, বিলবোর্ড ম্যাগাজিনটি ৫২ বছর ধরে চার্টে সেরা পারফর্মিং শিল্পীদের পাশাপাশি ১০০ টি সেরা-পারফর্মিং অ্যালবামের র‌্যাঙ্কিং সংকলন করেছে
সর্বকালীন এর শীর্ষ ১০ অ্যালবাম (১৯৫৮–২০১৫)
উৎস:
সর্বকালীন এর শীর্ষ ১০ শিল্পী (১৯৫৮–২০১৫)
উৎস:
প্ল্যানেট হলিউড গোয়া
প্ল্যানেট হলিউড বিচ রিসোর্ট, হল ভারতের গোয়া ভিত্তিক একটি বিলাসবহুল ৫ তারা হোটেল। এটি লাস ভেগাসের জনপ্রিয় ক্যাসিনো হোটেল প্ল্যানেট হলিউড দ্বারা অনুপ্রাণিত এবং ডিসেম্বর ২০১৪ সালে চালু করা হয়েছিল, এটা ভারতের প্রথম হলিউড থিমযুক্ত বিচ রিসোর্ট। শচীন জোশী এই বিচ রিসোর্টের প্রতিষ্ঠাতা এবং ভাইস চেয়ারম্যান, যিনি একজন ভারতীয় চলচ্চিত্র অভিনেতা, প্রযোজক এবং জেএমজে গ্রুপের মালিক জগদীশ মোহনলাল জোশীর পুত্র।
মাধবতীর্থ
মাধবতীর্থ ছিলেন একজন হিন্দু দার্শনিক, পণ্ডিত এবং মধ্বাচার্য পীঠের তৃতীয় ধর্মগুরু। তিনি ১৩৩৩ থেকে ১৩৫০ সাল পর্যন্ত মধ্বাচার্য পীঠের পদকর্তা হিসেবে নরহরিতীর্থের স্থলাভিষিক্ত হন।
তিনি পরাশর স্মৃতির উপর একটি ভাষ্য লিখেছেন যাকে বলা হয় পরাশর মাধওয়া-বিজয়া। তিনি ঋগ্বেদ, যজুর্বেদ ও সামবেদেরও ভাষ্য করেছেন। তাঁর শিষ্য শ্রী মধুহরিতীর্থ মুলবাগলের কাছে মজ্জিগেনাহল্লি মঠ নামে একটি মঠ প্রতিষ্ঠা করেন।
হামতরফা
যুঝা (যোদ্ধার অপভ্রংশ) বা হামতরফা প্রাচীন ত্রিপুরা রাজ্যের বা প্রবঙ্গ জনপদের রাজা ছিলেন।
হিজাবভীতি
হিজাবভীতি হল হিজাব পরিধানকারী মুসলিম মহিলাদের প্রতি এক ধরনের ধর্মীয় ও সাংস্কৃতিক বৈষম্য। বৈষম্য প্রকাশ পেয়েছে জনসম্মুখে, কর্মক্ষেত্রে এবং শিক্ষার ক্ষেত্রে।
বিশ্লেষণ
হিজাবভীতি হল একটি শব্দ যা হিজাব, চাদর, নেকাব এবং বোরকা সহ ইসলামিক পর্দা পরা মহিলাদের প্রতি বৈষম্যকে নির্দেশ করে। এটি একটি লিঙ্গ-নির্দিষ্ট ধরনের ইসলামভীতি হিসেবে বিবেচিত হয়, বা কেবল "হিজাবের প্রতি শত্রুতা"। এই শব্দটি শিক্ষায়তনিক চেনাশোনার মধ্যে নারীবিদ্বেষ সংস্কৃতি দ্বারা নিপীড়নের শিকার হিসাবে মুসলিম মহিলাদের ঔপনিবেশিক প্রতিনিধিত্বের ভিত্তিতে বক্তৃতায় প্রয়োগ করা হয়।
ওয়াজি উদ্দিন খান
ওয়াজি উদ্দিন খান (২০ ফেব্রুয়ারি ১৯৩৬ – ৩১ জানুয়ারি ২০২০) বাংলাদেশের পাবনা জেলার একজন মুক্তিযোদ্ধা ও রাজনীতিবিদ ছিলেন যিনি বাংলাদেশ আওয়ামী লীগের রাজনীতি সাথে যুক্ত ছিলেন। তিনি দুইবার সাংসদ হিসেবে নির্বাচিত হয়েছিলেন।
জীবনী
ওয়াজি উদ্দিন খান ১৯৩৬ সালের ২০ ফেব্রুয়ারি পাবনার ভাঁজপাড়া গ্রামে জন্মগ্রহণ করেন। ১৯৭১ সালে তিনি বাংলাদেশের স্বাধীনতা যুদ্ধে অংশগ্রহণ করেছিলেন।
কর্মজীবন
ওয়াজি উদ্দিন খান ১৯৭২ সালে পাবনা জেলা মোটর শ্রমিক ইউনিয়নের সাধারণ সম্পাদক হিসেবে নির্বাচিত হয়েছিলেন। ১৯৮০ সালে তিনি বাংলাদেশ সড়ক পরিবহন শ্রমিক ফেডারেশনের সভাপতি নির্বাচিত হন ও মৃত্যুর পূর্ব পর্যন্ত সংগঠনটির সভাপতি হিসেবে দায়িত্ব পালন করেছিলেন।
ওয়াজি উদ্দিন খান ২৫ বছর ধরে বাংলাদেশ আওয়ামী লীগের পাবনা জেলা শাখার সভাপতি হিসেবেও দায়িত্ব পালন করেছিলেন। ১৯৮৬ সালে তিনি পাবনা-৩ আসনের সাংসদ হিসেবে নির্বাচিত হন। ১৯৯৬ সালে সপ্তম জাতীয় সংসদ নির্বাচনেও তিনি পাবনা-৩ আসনের সংসদ সদস্য হিসেবে নির্বাচিত হয়েছিলেন।
মৃত্যু
ওয়াজি উদ্দিন খান ২০২০ সালের ৩১ জানুয়ারি পাবনার আঁটুয়া হাউজপাড়ার নিজ বাসভবনে ৮৩ বছর বয়সে মৃত্যুবরণ করেন।
মারমা
থাম্ব|১৯০৬ সালে তোলা বান্দরবানে মারমারা (কেন্দ্রে বোহমং) মারমা বাংলাদেশের একটি আদিবাসী জনগোষ্ঠীর ও দ্বিতীয় বৃহৎ জাতিসত্ত্বা। তিন পার্বত্য জেলায় তাদের বসবাস দেখা গেলেও মূল জনগোষ্ঠীর অধিকাংশের বসবাস বান্দরবানে। ‘মারমা’ শব্দটি পালি শব্দ মারম্মা থেকে  এসেছে। পার্বত্য চট্টগ্রামের মারমারা আরাকান থেকে এসেছে বিধায় তাদের ‘ম্রাইমা’ নাম থেকে নিজেদের ‘মারমা’ নামে ভূষিত করে। মারমারা মঙ্গোলীয় বংশোদ্ভূত। তারা বৌদ্ধ ধর্মাবলম্বী। কথা বলার ক্ষেত্রে মারমাদের নিজস্ব ভাষা মারমা বর্ণমালা ব্যবহার করে। মারমা সমাজ ব্যবস্থা পিতৃতান্ত্রিক। পুরুষদের মতো মেয়েরাও পৈতৃক সম্পত্তির সমান উত্তরাধিকারী হয়। ভাত মারমাদের প্রধান খাদ্য। পাংখুং, জাইক, কাপ্যা ইত্যাদি সাংস্কৃতিক অনুষ্ঠান মারমা সমাজে জনপ্রিয়। তাদের প্রধান উৎসব ও পার্বণগুলো হচ্ছে সাংগ্রাই পোয়ে, ওয়াছো পোয়ে, ওয়াগ্যোয়াই পোয়ে এবং পইংজ্রা পোয়ে। মারমা তইরাংস্বা ইতিহাসভিত্তিক বইয়ের লেখক নুথোয়াই মারমা বারাঙ। মারমা-বাংলা অভিধান মারমা সাহিত্যের এক গুরুত্বপূর্ণ অবদান। বান্দরবানে মারমা লোকসংখ্যা প্রায় দুই লাখের কাছাকাছি। বাংলাদেশে চাকমা আদিবাসীর পর মারমা দ্বিতীয় বৃহত্তর ক্ষুদ্র নৃগোষ্ঠী।
এন্ডোনিম ও এক্সোনিম
মারমা শব্দটি পঞ্চমতম বোমাংগ্রী কংহ্লাপ্রু অষ্টদশ শতাব্দীর শেষের দিকে ১৭৯৮ সালে তখনকার রাজপ্রাসাদ অবস্থিত সোয়ালক স্থানে লেখক ফ্রান্সিস বুখাননের নিকট উল্লেখ করেন। পরবর্তীতে বোমাংগ্রী মংশৈপ্রু কর্তৃক তৎকালীন পাকিস্তান সরকারের নিকট মারমা জাতিসত্বার পরিচিতি তুলে ধরেন। আনুষ্ঠানিকভাবে তার বৃত্তের মানুষের কাছে সত্তর দশকের শুরুর দিকে মুদ্রিত হয় এবং তৎকালীন সরকার স্বীকৃতি দেয়। বর্মী ভাষায়, মারমারা মারামা (မရမာ) নামে পরিচিত।
মারমারা পূর্বে শতাব্দীর পর শতাব্দী ধরে মগ বা মাঘ নামে পরিচিত ছিল কারণ চট্টগ্রামে আগ্রাসনের সময় ডাচ ও পর্তুগীজ জলদস্যুদের তৎকালীন কিছু রাখাইন সম্প্রদায় সেই জলদস্যুদের সাথে হাত মেলানোর জন্য বাঙালিরা তাদের মগ/মাঘ বলে অভিহিত করত। প্রকৃতপক্ষে সংস্কৃতি ও শারিরীক গঠন কাঠামোতে সাদৃশ্য থাকলেও মারমা ও রাখাইন জাতিসত্বা এক নয়। তাই বাঙালীদের দ্বারা আরোপিত এই নামগুলোকে মর্যাদাহানিকর হিসেবে মারমারা বিবেচনা করে, কারণ বাঙালীরা মগ এর শাব্দিক অর্থ "জলদস্যু" বুঝানো হয়। ত্রিপুরা রাজ্যের কিছু মারমা মারিমা বা মগ বা মাঘ হিসেবে নিজেদেরকে আত্মপরিচয় অব্যাহত রেখেছে, কারণ তারা মনে করে শব্দটি "মগধ" থেকে উদ্ভূত, যার স্থানটি বৌদ্ধধর্মের গৌরর্বোজ্জল ইতিহাসে একটি ঐতিহাসিক ভারতীয় রাজ্যের নাম। তাদের বিশ্বাস তারা উক্ত মগধ রাজ্যের আদিবাসিন্দা ছিল।
ইতিহাস
১৯৭১ সালে বাংলাদেশের স্বাধীনতা যুদ্ধের পর দেশটির সংখ্যাগরিষ্ঠ বাঙালি মুসলমানরা কৌশলগতভাবে চট্টগ্রাম পার্বত্য অঞ্চলে উপনিবেশ স্থাপন করতে শুরু করে, যা স্থানীয় বাসিন্দাদের বাস্তুচ্যুত করে। ১৯৭৮ থেকে ১৯৮৪ সালের মধ্যে সরকার ৪,০০,০০০ এরও বেশি বাঙালি মুসলমানকে পার্বত্য চট্টগ্রামে বসতি স্থাপনের জন্য উৎসাহিত করে, প্রতিটি পরিবারকে ৫ একর জমি এবং বিনামূল্যে খাদ্য রেশন প্রদান করে। পরবর্তীতে বছরের পর বছর ধরে মারমা জনসংখ্যা কমে গেছে, বিশেষ করে পার্বত্য চট্টগ্রামের বান্দরবান, চট্টগ্রাম ও পটুয়াখালীর জেলায়। ১৯৭৯ থেকে ১৯৯৭ সালের মধ্যে বাঙালি মুসলিম বসতি স্থাপনকারী ও বাংলাদেশ সামরিক বাহিনী পার্বত্য চট্টগ্রামে বৌদ্ধদের উপর ১৫টিরও বেশি গুরুতর গণহত্যা চালায়। সহিংসতা, সাম্প্রদায়িকতা এবং সামাজিক অস্থিরতার প্রাদুর্ভাবের কারণে অনেকে ভারতের মিজোরাম ও ত্রিপুরা রাজ্য ও বার্মায় (বর্তমানে মায়ানমার) পালিয়ে যায়। বাংলাদেশ সরকার জোরপূর্বক বাংলাদেশী সমাজে একীভূত করার মাধ্যম হিসেবে মারমাদেরকে বৌদ্ধধর্ম থেকে ইসলাম ধর্মে ধর্মান্তরিত করেছে এবং বৌদ্ধ মন্দির (কিয়াউং) ধ্বংস করেছে। অ্যামনেস্টি ইন্টারন্যাশনাল ১৯৮৯ ও ১৯৯০ সালে নিরাপত্তা বাহিনী কর্তৃক চট্টগ্রাম পার্বত্য অঞ্চলের আদিবাসী অধিবাসীদের নির্যাতন ও বিচারবহির্ভূত হত্যাকাণ্ডের নিয়মতান্ত্রিক বিবরণ নথিভুক্ত করেছে।
বাংলাদেশে ইসলামী জঙ্গিবাদের উত্থান মারমা সম্প্রদায়ের উপর ধর্মীয় সহিংসতাকে তীব্র করেছে। ২০০৪ থেকে ২০১৩ সালের মধ্যে, মুসলিম চরমপন্থীরা সামরিক বাহিনীর সাথে মিলে ১,০০০ বৌদ্ধ বাড়ি এবং ১৮টি বৌদ্ধ মন্দির জ্বালিয়ে দেয়, হাজার হাজার মারমাকে বাস্তুচ্যুত করে এবং ৩০ জন ব্যক্তিকে হত্যা করে। জমি দখলও মারমা সম্প্রদায়কেও প্রভাবিত করেছে। বান্দরবানে বর্ডার গার্ড বাংলাদেশ সেক্টরের সদর দপ্তর নির্মাণের জন্য ২০১৪ সালে কর্তৃপক্ষ মারমাদের ৩৪ একর কৃষিজমি দখল করে নেয়। ২০১৮ সালে জসিম উদ্দিন মন্টু নামে এক হোটেল ডেভেলপার ৪২টি মারমা পরিবারের অধ্যুষিত ১০০ একর জমির দখল নেয়।
জিনগত অভিযোজন
জেনেটিক গবেষণায় দেখা গেছে যে মারমা জনসংখ্যায় মাতৃ হ্যাপ্লোগ্রুপের ক্ষেত্রে উচ্চ মাত্রার ভারতীয় ও নিম্ন মাত্রার পূর্ব এশীয় জিনগত পূর্বপুরুষত্ব রয়েছে, এবং ত্রিপুরা এবং চাকমা জনসংখ্যার তুলনায় মার্মাদের মধ্যে হ্যাপ্লোটাইপ বৈচিত্র্য অধিকতর, এবং এটি তাদের মধ্যেই সর্বোচ্চ, এর দ্বারা প্রমাণিত হয় এই অঞ্চলে মারমাদের উপনিবেশায়ন গভীরতর ছিল।
উৎসব
অন্যান্য আদিবাসী বা উপজাতি জনগোষ্ঠীর মতো মারমারাও জন্ম, মৃত্যু, বিয়ে এবং নববর্ষ উপলক্ষে নানারকমের ঐতিহ্যবাহী উৎসব পালন করে থাকে। এদের মধ্যে উল্লেখযোগ্য উৎসব সমূহ হচ্ছে:- বুদ্ধ পূর্ণিমা, কঠিন চীবর দান, ওয়াহ্গ্যই বা প্রবারণা পূর্ণিমা, সাংগ্রাই ইত্যাদি। মারমাদের বর্ষবরণ উৎসব-কে সাংগ্রাই বলে। এসব উৎসবের পাশাপাশি অন্যান্য প্রাকৃতিক উৎসবও পালন করে থাকে, যা প্রায়সময়ই পার্বত্য চট্টগ্রামের অন্যান্য আদিবাসী জাতিগোষ্ঠীদের সাথে সাদৃশ্যপূর্ণ।
বুদ্ধ পূণির্মা
এই পূর্ণিমা তিথিতে মহামতি গৌতম বুদ্ধ জন্মগ্রহণ, বুদ্ধত্ব লাভ ও মহাপরিনির্বাণ লাভ করেন। এটি একটি ধর্মীয় উৎসব। প্রত্যেক বছরেই অনেক উৎসাহ ও উদ্দীপনার মধ্যে দিয়ে দিনটি মহাসমারোহে উৎসবটি পালন করা হয়।
কঠিন চীবর দান
তুলা থেকে সুতা তৈরী করে তা রং করে এক রাতেই বৌদ্ধ ভিক্ষুকদের পরিধানের চীবর তৈরী করা হয় বলে একে কঠিন চীবর বলে।
ওয়াগ্যই
ওয়াগ্যই বা প্রবারণা পূর্ণিমা হলো মারমাদের একটি প্রধান ধর্মীয় উৎসব। এই দিন মারমাদের প্রতিটি সমাজ ও বিহারে এই উৎসবটি অতি আনন্দ ও খুশির সঙ্গে পালন করা হয় । এই দিন ঘরে ঘরে সুস্বাদু পিঠা তৈরী করা হয় । রাত্রে বেলায় এই দিনে মারমারা গৌতম বৌদ্ধের মহা চুলকে পূজা ও উৎসর্গ করার জন্য ফানুসবাতি উড়ানো হয়।
সাংগ্রাই
মারমাদের নববর্ষ উৎসবের নাম ‘সাংগ্রাই’। এটি তাদের অন্যতম প্রধান একটি ঐতিহ্যবাহী অনুষ্ঠান। পয়লা বৈশাখকে উপলক্ষ করেই তারা এই উৎসবের আয়োজন করে। বর্ষবরণ উপলক্ষে তারা সাংগ্রাই- এ আকর্ষণীয় নানা রকম অনুষ্ঠানের আয়োজন করে। পানিখেলা সেসব অনুষ্ঠানের মধ্যে অন্যতম। ওই দিন মারমা তরুণ-তরুণীরা একে অপরের প্রতি পানি ছিটিয়ে আনন্দ করেন। পানি ছিটানোর মাধ্যমে তারা বিগত বছরের গ্লানি ও কালিমা ধুয়েমুছে দূর করেন। তা ছাড়া পানিখেলার মাধ্যমে তারা পছন্দের মানুষটিকেও খুঁজে নেন। পানিখেলা ছাড়াও তারা পাংছোয়াই (ফুল সাংগ্রাই), সাংগ্রাই জীঈ, মোমবাতি প্রজ্জ্বলন এবং বুদ্ধস্নানের মতো অন্যান্য অনুষ্ঠান পালনের মাধ্যমে সাংগ্রাই উৎসব উদযাপন করে।
thumbnail|মারমা তরুন-তরুণীদের পরস্পরকে পানি ছিটানোর দৃশ্য
thumbnail|মারমা সাংস্কৃতিক অনুষ্ঠানে মারমা তরুণীদের পরিবেশনায় ছাতা নৃত্য
মারমা-বাংলা অভিধান
মারমা-বাংলা অভিধান মারমা সাহিত্যের এক উজ্জ্বল দৃষ্টান্ত।
মারমা-বাংলা ভাষার প্রথম অভিধানের মোড়ক উন্মোচন করা হয় বান্দরবানে। মারমা-বাংলা অভিধানটি সংকলন করেন রোয়াংছড়ি সরকারি উচ্চ বিদ্যালয়ের গণিতের শিক্ষক জুয়েল বড়ুয়া। তিনি ২০১৭ সালে সংকলনের কাজ শুরু করেন। অভিধানে মারমা ভাষার শব্দগুলো মারমা ও বাংলা বর্ণে লেখা হয়। এরপর সব মারমা শব্দের বাংলায় অর্থ দেওয়া হয় । অন্য ভাষার যারা মারমা ভাষা শিখতে আগ্রহী, তারা খুব সহজে ভাষাটি শিখতে পারবেন। বাংলাদেশের তিন পার্বত্য জেলায়, ভারত ও মিয়ানমারে মারমাদের মোট জনসংখ্যা প্রায় তিন লাখ। এদের মধ্যে পার্বত্য চট্টগ্রামেই রয়েছে প্রায় পৌনে দুই লাখ ।
thumbnail|মারমা-বাংলা অভিধান, সংকলকঃ জুয়েল বড়ুয়া
বাংলাদেশে তিন পার্বত্য জেলা, ভারতের ত্রিপুরা রাজ্য ও মিয়ানমারের আরাকান রাজ্যে বসবাসরত মারমা জনগোষ্ঠীর সবাই মারমা ভাষা বললেও এলাকা ও অঞ্চলভেদে উচ্চারণ আলাদা। কিন্তু কোন এলাকার মারমা ভাষা প্রমিত ভাষা হবে সেটা এখনও ঠিক করা যায়নি। তবে প্রথম মারমা-বাংলা ভাষার অভিধান হিসেবে এ বইটি সবারই কাজে লাগবে।
উপকথা
thumb|200px|মনুষ্য ক্ষমতাসম্পন্ন বিড়াল রাজহাঁসের পালকে পাহারা দিচ্ছে, মিশর, আনু. ১১২০ খ্রিস্টপূর্বাব্দ।
উপকথা হলে সাহিত্যের একটি ধরন, যাতে বিভিন্ন প্রাণী, কিংবদন্তিতুল্য সৃষ্টি, উদ্ভিদ, জড় বস্তু এবং প্রাকৃতিক উপাদানকে মনুষ্য ক্ষমতা প্রদান করা হয় (যেমন মনুষ্য ভাষায় কথা বলা) এবং তাদের জবানিতে গদ্য বা পদ্য ছন্দে ছোট কাল্পনিক গল্প বিবৃত হয়। এই গল্পগুলোর পরিণতিতে একটি বিশেষ নৈতিক শিক্ষা প্রদান করা হয়।
উপকথা নীতিকথা থেকে ভিন্ন কারণ নীতিকথায় প্রাণী, উদ্ভিদ, জড় বস্তু ও প্রাকৃতিক উপাদানকে কথা বলা বা অন্যান্য মনুষ্য ক্ষমতা প্রদান মূল চরিত্র হিসেবে দেখানো হয় না। তবে এই দুয়ের ব্যবহারের স্পষ্ট পার্থক্য লক্ষণীয় নয়। নিউ টেস্টামেন্টের কিং জেমসের সংস্করণে টিমোথির নিকট প্রথম চিঠি, টিমোথির নিকট দ্বিতীয় চিঠি, টাইটাসের নিকট চিঠি এবং পিটারের নিকট প্রথম চিঠিতে "μῦθος" (পুরাণ) কে উপকথা হিসেবে অনুবাদ করা হয়েছে।
নুরির বড় মসজিদ
নুরির বড় মসজিদ (ٱلْجَامِع ٱلنُّورِي ٱلْكَبِير, আল-নূরি মসজিদও বলা হয়) হলো সিরিয়ার হোমসে অবস্থিত একটি মসজিদ। এটি শহরের ঐতিহাসিক ছাদযুক্ত সোক ("বাজার") সংলগ্ন অ্যাশ-শৌহাদা রাস্তার কাছে অবস্থিত।
ইতিহাস
রোমান সাম্রাজ্যের অধীনে, গ্রেট মসজিদটি ছিল সূর্য দেবতার ("এল-গাবাল") শহরের পৌত্তলিক মন্দিরের স্থান। মন্দিরটি পৌত্তলিকতার একটি গুরুত্বপূর্ণ কেন্দ্র হিসাবে এই অঞ্চলে এমেসা (হোমস) বিশিষ্টতা অর্জন করেছিল এবং এর একজন পুরোহিত এলাগাবালুস রোমের সম্রাট হয়েছিলেন। এল-গাবালের মন্দিরে অরেলিয়ান তার জেনোবিয়ার বিজয়ের কৃতিত্ব দেবতাকে দেওয়ার পরে তাকে শ্রদ্ধা জানায়।
পরবর্তীতে সাম্রাজ্যের বাইজেন্টাইন পর্বে, পৌত্তলিকতার খ্রিস্টান নিপীড়নের অংশ হিসাবে থিওডোসিয়াস প্রথমের রাজত্বকালে মন্দিরটিকে সেন্ট জন ব্যাপটিস্টকে উত্সর্গীকৃত একটি গির্জায় রূপান্তরিত করা হয়েছিল। শহরটি মুসলমানদের দ্বারা জয় করার পর, গির্জার এক-চতুর্থাংশ বা অর্ধেক অংশ হোমসের শুক্রবারের মসজিদে (জামা'আ মসজিদ) রূপান্তরিত হয়। বহু মুসলিম ভূগোলবিদদের মতে যারা ইসলামী শাসনের শতাব্দী জুড়ে শহরটি পরিদর্শন করেছেন, গির্জার মুখোমুখি মসজিদের গেটের উপরে সাদা পাথরের তৈরি একটি তাবিজ দাঁড়িয়ে ছিল। এটি এমন একজন ব্যক্তির একটি চিত্র চিত্রিত করেছিল যার নীচের দেহটি একটি বিচ্ছুর মতো ছিল এবং স্থানীয় ঐতিহ্য দাবি করেছে যে যদি কোনও ব্যক্তিকে একটি বিচ্ছু দংশন করে তবে তাকে মাটি নিতে হবে, ছবিটির উপর চাপ দিতে হবে, তারপরে মাটিটি জলে দ্রবীভূত করে পান করতে হবে।. পরে, হুল থেকে ব্যথা বন্ধ হয়ে যাবে এবং তিনি দ্রুত সুস্থ হয়ে উঠবেন।
৯৬৮ সালের অক্টোবরে, নাইকেফোরস II ফোকাসের নেতৃত্বে বাইজেন্টাইনরা যারা হোমস শহরকে বরখাস্ত করেছিল, তারা সংক্ষিপ্তভাবে এটিকে একটি গির্জা হিসাবে পুনরুদ্ধার করতে সক্ষম হয়েছিল।
১১৫৪ সালে, মুসলিম ভূগোলবিদ আল-ইদ্রিসি লিখেছিলেন যে মসজিদটি "সিরিয়ার সমস্ত শহরগুলির মধ্যে একটি বৃহত্তম"। ১১৪৬ থেকে ১১৭৪ সালের মধ্যে নুর আদ-দিন জেঙ্গিদ সুলতানের শাসনামলে, আধুনিক কাঠামোর বেশিরভাগই নির্মিত হয়েছিল এবং এইভাবে "আল-নুরি" নামটি তাকে দায়ী করা হয়েছিল। গ্রেট মসজিদ শতাব্দীর পর শতাব্দী ধরে ব্যাপক পরিবর্তনের মধ্য দিয়ে গেছে।
স্থাপত্য
আল-নুরির মহান মসজিদের দেহের গঠন বড় এবং আয়তাকার এবং মসজিদের ভিতরে একই আকৃতির আঙিনা। প্রাচীর বরাবর একটি উঁচু সোপান প্রাঙ্গণ রয়েছে, সম্ভবত পডিয়ামের একটি অংশের প্রতিনিধিত্ব করে যার উপরে পৌত্তলিক মন্দিরের ঘরটি দাঁড়িয়ে থাকত। প্রাঙ্গণের অন্যান্য স্বাধীন কাঠামোর মধ্যে রয়েছে একটি ভারীভাবে সজ্জিত বেসল্ট বেসিন, সম্ভবত এটি একটি পুরানো সারকোফ্যাগাস। কোরিন্থিয়ান ক্যাপিটাল সহ কলামগুলি প্রাচীরের সাথে সারিবদ্ধ, যার মধ্যে কিছু স্পষ্টতই রোমান উত্সের। মসজিদের মিহরাব ("মিম্বর") এর খিলানে মোজাইকের অবশিষ্টাংশ রয়েছে। মসজিদের প্রধান প্রবেশদ্বারটি খিলানযুক্ত, কালো এবং সাদা পাথর দিয়ে সজ্জিত এবং দুপাশে আরবি শিলালিপি দিয়ে খোদাই করা।
গ্রিসের প্রশাসনিক অঞ্চল
গ্রিসের প্রশাসনিক অঞ্চল (περιφέρειες, পেরিফেরিয়েস) হ'ল দেশটির ১৩টি প্রথম স্তরের প্রশাসনিক বিভাগ। এর মধ্যে রয়েছে বেশ কয়েকটি দ্বিতীয় স্তরের বিভাগ, যেগুলিকে প্রথমে প্রিফেকচার বলা হতো এবং ২০১১ সাল থেকে আঞ্চলিক একক।
ইতিহাস
বর্তমান অঞ্চলগুলি ১৯৮৬ সালের জুলাইয়ে প্রতিষ্ঠিত হয় (১৯৮৭ সালে স্বাক্ষরিত হওয়ার পর রাষ্ট্রপতি ডিক্রিতে তাদের আনুষ্ঠানিকভাবে প্রতিষ্ঠা হয়)। তৎকালীন স্বরাষ্ট্রমন্ত্রী মেনিয়োস কৌতসোগির্গাসকে দ্বিতীয় স্তরের প্রশাসনিক সত্তা হিসাবে বিবেচনা করার সিদ্ধান্ত নেওয়া হয় (আইন ১৬২২/১৯৮৬)। ১৯৮৬-র আগে বিস্তৃত ঐতিহাসিক-ভৌগোলিক অঞ্চল (γεωγραφικά διαμερίσματα)-এর, একটি ঐতিহ্যবাহী বিভাগ ছিল। তবে নির্বিচারে পূর্বের সমস্ত গুলিরই সরকারী প্রশাসনিক সংস্থা ছিল না। ১৯৮৬-র পরের অঞ্চলগুলি, বেশিরভাগ পূর্ববর্তী বিভাগগুলির উপর ভিত্তি করে তৈরি। তারা সাধারণত ছোট হয় এবং কিছু ক্ষেত্রে ঐতিহ্যবাহী সংজ্ঞাগুলির সাথে মেলেও না: উদাহরণস্বরূপ, পশ্চিম গ্রিস অঞ্চলটির পূর্ববর্তী নমুনা ছিল না, তবুও অঞ্চলটি পেলোপনিজ উপদ্বীপ এবং ঐতিহ্যবাহী অঞ্চল মধ্য গ্রীস-এর অন্তর্ভুক্ত।
তৎকালীন স্বরাষ্ট্রমন্ত্রী আলেকোস পাপাদোপউলোসের ("প্রকল্প কাপোদিসট্রিয়াস") দ্বারা অনুপ্রাণিত বিকেন্দ্রীকরণ প্রক্রিয়ার অংশ হিসাবে, ১৯৯৭ সালে স্থানীয় ও আঞ্চলিক সরকারের কাপোদিস্ট্রিয়াস সংস্কার-এ তাদের আরও ক্ষমতা দেওয়া হয়ে। ২০১০ সালের কাল্লিক্রতিস পরিকল্পনা-য় (আইন ৩৮৫২/২০১০) তারা সম্পূর্ণ পৃথক সত্তায় রূপান্তরিত হয়, যা কার্যকর হয় ১৯ জানুয়ারী ২০১১ সালে। ২০১১ সালের পরিবর্তনে সরকার নিযুক্ত সাধারণ সম্পাদককে (γενικός γραμματέας) প্রতিস্থাপন করে একটি জনপ্রিয় নির্বাচিত আঞ্চলিক গভর্নর (περιφερειάρχης) এবং পাঁচ বছরের মেয়াদের একটি আঞ্চলিক কাউন্সিল (περιφερειακό συμβούλιο)। প্রিফেকচারগুলির অনেক ক্ষমতা বিলুপ্ত অথবা আঞ্চলিক ইউনিটসমূহে সংস্কার করে, অঞ্চল স্তরে স্থানান্তরিত করা হয়। কেন্দ্রীয় সরকারের আঞ্চলিক অঙ্গগুলি সাতটি বিকেন্দ্রীভূত প্রশাসন দিয়ে প্রতিস্থাপন করা হয়। এক থেকে তিনটি অঞ্চল নিয়ে গঠিত এই গোষ্ঠী থাকত সরকার নিয়োজিত এক সাধারণ সম্পাদকের অধীনে।
প্রশাসনিক অঞ্চলগুলির তালিকা
গ্রিসে মোট ১৩ টি প্রশাসনিক অঞ্চল রয়েছে। এরা সেগুলি আবার মোট ৫৪ টি প্রিফেকচারে বিভক্ত। সেই ১৩ টি প্রশাসনিক অঞ্চল হল -
গ্রীক সার্বভৌম্যের অধীন সন্ন্যাসী সম্প্রদায় অধ্যুসিত মধ্য ম্যাসেডোনিয়া অঞ্চলের সীমান্তবর্তী একটি স্বায়ত্তশাসিত অঞ্চল হল আথোস পর্বত (আগিয়োন ওরোস, বা "পবিত্র পর্বত")। এটি খালকিডিকি উপদ্বীপ থেকে এজিয়ান অঞ্চলে প্রবেশকারী তিনটি বৃহত উপদ্বীপের পূর্বতম স্থানে অবস্থিত।
আশ আল মালেক
আস-সালাম আল মালাকি (আরবি: عاش الملك; বাংলা: দীর্ঘজীবী হোক রাজা) সৌদি আরবের জাতীয় সঙ্গীত। এইটি আল্লাহর প্রশংসা করে এবং দোয়া করে যে, তিনি সৌদি আরবের রাজাকে যেন দীর্ঘ জীবন প্রদান করেন। একে ১৯৫০ সালে জাতীয় সঙ্গীত হিসেবে অবলম্বন করা হয়েছিল। এই গানের কথা দিয়েছেন ইবরাহিম খাফাজি এবং সুর দিয়েছেন একজন মিশরীয় আব্দুল রাহমান আল-খাতেব।
দ্য কেকমেকার
পটভূমি
থমাস আনাটের জীবন এবং তার পরিবার সম্পর্কে আরও শিখেছে, যার মধ্যে তার শ্যালক মোটিও রয়েছে, যিনি প্রথমে তাকে সন্দেহ করেছিলেন। তিনি আনতের সাথে আরও ঘনিষ্ঠ হন, যিনি এখনও তার স্বামীর বিশ্বাসঘাতকতা সম্পর্কে সচেতন থাকা সত্ত্বেও তার মৃত্যুতে শোকাহত। অনাত ক্রমাগত ওরেনের ব্যক্তিগত প্রভাবগুলি দেখার জন্য প্রলুব্ধ হয়, যার মধ্যে রয়েছে তার প্রেমিকের নোট এবং একটি দ্বিতীয় ফোন। অবশেষে, ক্যাটারিং অর্ডারের জন্য প্রচুর পরিমাণে বেকড পণ্য প্রস্তুত করার সময়, অনাত থমাসকে অগ্রিম করেন, যিনি দ্বিধাহীনভাবে প্রতিদান দেন; দুজনের মধ্যে একটি সংক্ষিপ্ত সম্পর্ক রয়েছে, যা অনাতের আত্মাকে উত্তোলন করতে শুরু করে। ঘটনাটি থমাসকে ওরেনের সাথে তার সময় সম্পর্কে গুঞ্জন করে, যার মধ্যে তাদের একটি চূড়ান্ত চেষ্টাও ছিল, যেখানে ওরেন তার স্ত্রীর কাছে সম্পর্কটি প্রকাশ করার ধারণাটি প্রত্যাখ্যান করেছিল।
অনাত ওরেনের ব্যক্তিগত প্রভাবের মধ্যে জার্মান ভাষায় লেখা একটি কেনাকাটার তালিকা খুঁজে পান, যার মধ্যে বার্লিন ক্যাফে যেখানে থমাস কাজ করে তার নামও রয়েছে। আনাট থমাসকে বলে যে ওরেন তাকে বলেছিল যে তার একটি সম্পর্ক রয়েছে এবং তাকে এবং তাদের ছেলেকে জেরুজালেমে রেখে বার্লিনে একটি নতুন জীবন শুরু করার পরিকল্পনা করেছিল। আনত তাকে বাড়ি ছেড়ে চলে যেতে বাধ্য করে এবং একটি হোটেলে যাওয়ার পথে গাড়ি দুর্ঘটনায় তার মৃত্যু হয়। অনাত এবং থমাস উভয়েই আলাদাভাবে অপরাধবোধ ও দুঃখে আচ্ছন্ন। পরে, আনত জানেন যে তার কোশের সার্টিফিকেশন বাতিল করা হয়েছে, যা তার সমস্ত খাবার পণ্যগুলিকে মূল্যহীন করে তুলেছে। পরিস্থিতি মোকাবেলা করার চেষ্টা করার সময়, তিনি থমাসের হাতের লেখার সাথে ওরেনের প্রভাবে একটি নোট আবিষ্কার করেন। ওরেনের দ্বিতীয় ফোন রিবুট করার পর, তিনি থমাসের এক ডজনেরও বেশি ভয়েসমেল বার্তা খুঁজে পা এবং বুঝতে পারেন যে তিনিই তার স্বামীর প্রেমিক ছিলেন। মটি থমাসকে অবিলম্বে জেরুজালেম ছেড়ে চলে যেতে বাধ্য করে, এই বলে যে তারা তাকে এখানে চায় না এবং সে যেন কখনো ইসরায়েলে ফিরে না আসে।
তিন মাস পরে, কোশার সার্টিফিকেশন না থাকা সত্ত্বেও আনাতের ক্যাফে সফল। অনাত বার্লিনে ভ্রমণ করেন, যেখানে তিনি থমাসকে তার ক্যাফে থেকে দূর থেকে বেরিয়ে আসতে দেখেন। তাকে চলে যাওয়ার পর, সে আকাশের দিকে তাকিয়ে হাসে।
উৎপাদন
দ্য কেকমেকারের অর্থায়নে ছয় বছর লেগেছে। জেরুজালেম ফিল্ম ফান্ড ছবিটি নির্মাণে সহায়তা করেছিল, কিন্তু তহবিল ছিল অপর্যাপ্ত। ছবিটি বার্লিনেল ট্যালেন্টস, আগোরা ফিল্ম মার্কেট এবং কান মার্চে ডু ফিল্মে উপস্থাপিত হয়েছিল, কিন্তু কোন সমর্থন পায়নি। ফিল্ম তহবিল থেকে ১৯টি প্রত্যাখ্যানের চিঠির পরে, এবং শুধুমাত্র জেরুজালেম ফিল্ম ফান্ডের সহায়তায়, দ্য কেকমেকার ২০ দিনের মধ্যে ৯০,০০০ ডলারের বাজেটে দুটি দেশে, জার্মানি এবং ইসরাইয়েলে শুটিং করা হয়েছিল। প্রথম কাটের পর, ফিল্মটি রাবিনোভিচ ফাউন্ডেশন এবং সিনেল্যাব পোস্ট প্রোডাকশন অ্যাওয়ার্ডের কাছ থেকে অতিরিক্ত অর্থায়ন পায়, যার ফলে ছবিটি শেষ হতে পারে। কেকমেকার তখন আন্তর্জাতিক বিক্রয় সংস্থা ফিল্মস বুটিক দ্বারা অধিগ্রহণ করা হয়েছিল।
যদুনাথ পাল
যদুনাথ পাল (Jadunath Pal) ( ১৯ জানুয়ারি, ১৮২২ –  ২৫ নভেম্বর, ১৯২৫) ছিলেন খ্যাতনামা বাঙালি মৃৎশিল্পী। ঊনবিংশ শতকে মানুষের পূর্ণাবয়ব মূর্তি নির্মাণে বিশেষ পারদর্শী এই মৃৎশিল্পীর খ্যাতি  দেশের বাইরে ইউরোপেও ছড়িয়ে পড়েছিল।
সংক্ষিপ্ত জীবনী
যদুনাথ পালের জন্ম বৃটিশ ভারতের অধুনা পশ্চিমবঙ্গের নদীয়া জেলার কৃষ্ণনগরের ঘূর্ণিতে। পিতার নাম আনন্দ পাল। কৃষ্ণনগরের রাজা কৃষ্ণচন্দ্রের মৃৎশিল্পীদের বিশেষ উৎসাহ দিতেন। তারাও সাধারণ মানুষ কিংবা মনীষীদের অবিকল প্রতিকৃতি  নিখুঁত ভাবে তৈরি করতে পারেন। বংশপরম্পরায়  যদুনাথ ছোটবেলা থেকেই এবিষয়ে বিশেষ পারদর্শিতা লাভ করেছিলেন। বিশ্বের বিভিন্ন আন্তর্জাতিক প্রদর্শনীতে বৃটিশ সরকার থেকে তাঁকে মূর্তি তৈরির দায়িত্ব দেওয়া হত।  মাটির কাজে নিখুঁতভাবে মানুষের বিশেষ সম্প্রদায় কিংবা গোষ্ঠী-বিশেষের জাতিগত রূপ ও বৈশিষ্ট্য ফুটিয়ে তুলতে তার অসাধারণ দক্ষতা ছিল। ১৮৫১ খ্রিস্টাব্দ হতে আয়োজিত আন্তর্জাতিক প্রদর্শনীতে  তার হাতে গড়া মূর্তি ও মডেল স্থান পায়।  তন্মধ্যে  বিভিন্ন পেশায় নিযুক্ত সতেরোটি  মানুষের মডেল অন্যতম।  ১৮৮০ খ্রিস্টাব্দে মেলবোর্নে অনুষ্ঠিত আন্তর্জাতিক প্রদর্শনীতে যে ষাঁড়ের মূর্তি প্রদর্শিত হয়েছিল সেটি সেখানকার জাতীয় সংগ্রহালয় - ভিক্টোরিয়া সংগ্রহালয়ে  রক্ষিত হয়। ভারতের আদিম অধিবাসীদের মূর্তিগুলির একটি সেট কলকাতার জাদুঘরে সংরক্ষিত আছে। তিনি কিছুদিন কলকাতার গভর্নমেন্ট আর্ট স্কুলের মডেলিং শিক্ষক ছিলেন। সমসাময়িক অনেক খ্যাতনামা ব্যক্তির মূর্তিও তিনি  গড়েছিলেন। কলকাতার বঙ্গীয় সাহিত্য পরিষদে সংগৃহীত বিদ্যাসাগরের আবক্ষ মূর্তিটি তার কীর্তি।
দ্য কেকমেকার
মুক্তি
জুলাই ২০১৭ এ, স্ট্র্যান্ড রিলিজিং দ্য কেকমেকারের উত্তর আমেরিকার অধিকার অর্জন করেছে। ছবিটি ২৯ জুন ২০১৮-এ মার্কিন যুক্তরাষ্ট্রের নির্বাচিত শহরগুলিতে মুক্তি পায় এপ্রিল ২০১৮ সালে, প্রযোজক উরি সিঙ্গার ছবিটির একটি আমেরিকান রিমেকের স্বত্ব অধিগ্রহণ করেন।
অভ্যর্থনা
রটেন টম্যাটোস- এ, ৫৯টি পর্যালোচনার উপর ভিত্তি করে ৭.৫/১০ গড় রেটিং সহ চলচ্চিত্রটির অনুমোদনের রেটিং ৯৭% রয়েছে। সাইটের সমালোচকদের সম্মতিতে লেখা হয়েছে, " দ্য কেকমেকার লোভনীয় সংযমের সাথে সর্বগ্রাসী আবেগকে অন্বেষণ করে, প্রেমের শক্তি দ্বারা উদ্দীপিত একটি সূক্ষ্মভাবে অবমূল্যায়িত চরিত্র অধ্যয়ন যোগ করে।"
লস অ্যাঞ্জেলেস টাইমসের কেনেথ তুরান লিখেছেন: "একজন রোগীর বেকারের মতো, চলচ্চিত্র নির্মাতা গ্রেজিয়ার থমাস এবং আনাটের মধ্যে যা ঘটছে তা নিয়ে তাড়াহুড়ো করার কোন কারণ দেখেন না, এবং এই দুটি ধীরে ধীরে একে অপরের জীবনের মূল অংশ হয়ে ওঠে, অভিনয় এবং পরিচালনা এত সঠিকভাবে সঠিক যে আমরা বিশ্বাস করি যা ঘটে।"
দ্য নিউ ইয়র্ক টাইমসের ' জেনেট ক্যাটসুলিস লিখেছেন: "দুঃখজনক এবং মিষ্টি, এবং একটি বিরল গানের সাথে, দ্য কেকমেকার এমন একটি প্রেমে বিশ্বাস করে যা জাতীয়তা, যৌন অভিমুখতা বা ধর্মীয় বিশ্বাস কোনটিই বাধা দিতে পারে না। কেউ কেউ এর স্থূলতাকে অপ্রস্তুত বা এমনকি বিরক্তিকর বলে মনে করতে পারে, কিন্তু হৃদয়ে এটি একটি কোমল প্রেমের ত্রিভুজ যার মাঝখানে একটি ভূত আছে।"
সান ফ্রান্সিসকো ক্রনিকল থেকে ওয়াল্টার অ্যাডিয়েগো বলেছেন যে "গ্রাজিয়ার তার সময় নেয় এবং কখনই সবকিছু বানান করার প্রয়োজন বোধ করে না, এবং দ্য কেকমেকার হল দর্শকদের বিশ্বাস করলে চলচ্চিত্র নির্মাতারা কী অর্জন করতে পারে তার প্রমাণ।"
২০১৮ সালে, দ্য কেকমেকার ইসরায়েলি একাডেমি অফ ফিল্ম অ্যান্ড টেলিভিশনের সাতটি ওফির পুরস্কার জিতেছে। ফিল্মটি সেরা বিদেশী চলচ্চিত্র বিভাগে ২০১৯ অস্কারে ইস্রায়েলের অফিসিয়াল এন্ট্রিও হয়ে ওঠে, কিন্তু এটি মনোনীত হয়নি।
ফিল্মটি যৌন তরলতার বিষয়টির অন্বেষণের জন্য উল্লেখ করা হয়েছে।
তথ্যসূত্র
<references group="" responsive="1">
ইয়াকব ভ্যান রাইস্‌ডেল
ইয়াকব ভ্যান রাইস্‌ডেল (Jacob van Ruysdael) (জন্ম ১৬২৮ - মার্চ ১৪, ১৬৮২) সপ্তদশ শতকের প্রখ্যাত ওলন্দাজ চিত্রশিল্পী। হল্যান্ডের চিত্রকলায় প্রকৃতি ও নিসর্গের ছবি আঁকা (landscape painting) বরাবরি একটি গুরুত্বপূর্ণ ধারা। রাইস্‌ডেল সেই ধারার সর্বশ্রেষ্ঠ শিল্পী হিসেবে স্বীকৃত।
পাংখো
পাংখোয়া বাংলাদেশের পার্বত্য চট্টগ্রামে বসবাসরত ১৩টি অদিবাসী জনগোষ্ঠীর মধ্যে পাংখোয়া অন্যতম। পার্বত্য রাঙামাটি জেলার সাজেক উপত্যকা থেকে বান্দরবানের রুমা পর্যন্ত এবং পাশ্ববর্তী ভারতের মিজোরাম রাজ্য সংলগ্ন সীমান্ত এলাকায় পাংখোয়া জাতির বসবাস রয়েছে।পাংখোয়া বাংলাদেশের পার্বত্য চট্টগ্রামে বসবাসরত ১৩টি অদিবাসী জনগোষ্ঠীর মধ্যে পাংখোয়া অন্যতম। পার্বত্য রাঙামাটি জেলার সাজেক উপত্যকা থেকে বান্দরবানের রুমা পর্যন্ত এবং পাশ্ববর্তী ভারতের মিজোরাম রাজ্য সংলগ্ন সীমান্ত এলাকায় পাংখোয়া জাতির বসবাস রয়েছে।পাংখোয়া জনগোষ্ঠী নিজেদের ধর্মবিশ্বাসে বৌদ্ধ বলে দাবি করে থাকে। তবে একাধিক আদিবাসী জনগোষ্ঠীর মতো প্রকৃতি উপাসনাও পাংখোয়া সমাজে প্রচলিত। তাদের সৃষ্টিকর্তার নাম ‘পত্যেন’, যেমন লুসেইদের ‘পুথিয়ান’। বিশ্বসৃষ্টি সম্পর্কে তাদের সমাজে অনেক পৌরাণিক গল্পকাহিনী প্রচলিত আছে। সৃষ্টিকর্তা ‘পত্যেন’-এর পরই তাদের প্রধান উপাস্য দেবতার নাম ‘খোজিং’। অরণ্যের কর্তা এই দেবতা জুমচাষের ভালমন্দও নিয়ন্ত্রণ করেন বলে এর উদ্দেশেই অধিকাংশ পূজাপার্বণ, ব্রত-অনুষ্ঠান পালন করা হয়। বাঘ খোজিং দেবতার পোষা প্রাণি ছিল বলে পাংখোয়াদের চোখে বাঘের স্থান উঁচুতে। খোজিং-এর সন্তুষ্টি বিধানের জন্য বৈশাখের শুরুতে নৃত্যানুষ্ঠানের রীতি প্রচলিত রয়েছে। পাংখোয়াদের বিশ্বাস, গভীর অরণ্যে খোজিং দেবতার অবস্থান। মূল খোজিং পূজা শ্রাবণ মাসে অনুষ্ঠিত হয়ে থাকে। এই পূজা পাংখোয়া সমাজে সবচেয়ে বড় উৎসব হিসেবে বিবেচিত হয়।
পাহাড়ে জুমচাষ এবং অরণ্যে শিকার এই দুইয়ের উপর এদের জীবন নির্ভরশীল। জুমচাষের পদ্ধতি এদের মধ্যে এখনও ব্যাপকভাবে প্রচলিত। ধান এবং অন্যান্য শস্য ফলানো পাংখোয়াদের কৃষিকাজের মূল উদ্দেশ্য। তবে তারা জঙ্গল থেকে গাছ কেটে কাঠ আহরণের কাজও করে থাকে। এসব কাজে নারী সমানভাবে পুরুষের সঙ্গে অংশ নেয়। হাট-বাজার মূলত মেয়েরাই করে থাকে। প্রাচীনকাল থেকেই পাংখোয়া নারীরা কোমর-তাঁতের মাধ্যমে নিজেদের প্রয়োজনীয় বস্ত্র বুনে আসছেন। পরিবারের চাহিদা মিটিয়ে পাড়া ও প্রতিবেশীদের কাছে বিক্রি করে কিংবা বিনিময় প্রথার বাইরে সংসারের প্রয়োজনীয় সামগ্রী সংগ্রহ করেন।
পাংখোয়াদের বাঁশ ও বেত শিল্প সর্বজন সমাদৃত। বাঁশ ও বেতের তৈরি এসব সামগ্রীতে তাদের শৈল্পিক নৈপূণ্য ফুটে উঠে।
পাংখোয়া সমাজে পিতাই পরিবারের প্রধান। পিতার মৃত্যুর পর পুত্রসন্তানরা পারিবারিক বিষয়-আশয়ের উত্তরাধিকারী হয়ে থাকে। পাংখোয়া জনগোষ্ঠী দুটো গোত্রে বিভক্ত পাংখোয়া ও ভানজাঙ। গোত্রান্তরে বিয়েতে কোন বাধা নেই। পরিণত বয়সে পিতামাতার মতামত অনুযায়ী ছেলে ও মেয়ের বিয়ে অনুষ্ঠিত হয়। পাংখোয়াদের মধ্যে বাল্যবিবাহের প্রচলন নেই। এদের সমাজে বিবাহ বিচ্ছেদ ও বিধবা বিবাহের প্রচলন রয়েছে।
পাংখোয়াদের নিজস্ব ভাষা রয়েছে, তবে তা মৌখিক ভাষা। এদের ভাষার কোন লিখিত রূপ নেই। তা সত্ত্বেও ঐ ভাষায় গানের অভাব নেই, বিশেষ করে প্রেমের গান। অলিখিত রূপ নিয়েই এদের লোকসঙ্গীত যথেষ্ট সমৃদ্ধ।
ধর্মীয় বিশ্বাস, সামাজিক আচার-অনুষ্ঠান ও পূজাপার্বণ নিয়ে পাংখোয়াদের নিজস্ব সংস্কৃতি গড়ে উঠেছে। নাচ ও গান তাদের সংস্কৃতিকে পুষ্ট করেছে। বাঁশনৃত্য, পুষ্পনৃত্য এবং আরও কিছু বিশেষ নৃত্যগীতে তারা অভ্যস্ত।
পাংখো বা পাংখোয়া হল বাংলাদেশ ও ভারতে বসবাসকারী ক্ষুদ্র জনগোষ্ঠী। বাংলাদেশে চট্টগ্রামের পার্বত্য জেলা রাঙ্গামাটিতে এবং ভারতে মিজোরামে এরা বসবাস করে। আদমশুমারি ও গৃহগণনা-১৯৯১ অনুসারে বাংলাদেশে পাংখো জনগোষ্ঠীর সংখ্যা ৩,২২৭ জন। আদমশুমারি ও গৃহগণনা-১৯৮১ অনুসারে এই সংখ্যা ছিল ২,৪৪০ জন।
সরাইখানা
সরাইখানা হলো ব্যবসায়ের এমন একটি জায়গা যেখানে পথিকরা সাময়িক বিশ্রাম ও পানীয় পান করতে এবং খাবার সরবরাহ করতে জড়ো হয় এবং বেশিরভাগ ক্ষেত্রে, এটা সেসব স্থানেই বেশি দেখতে পাওয়া যায় যেখানে ভ্রমণকারীরা  রাত্রিযাপনের জন্য থাকার ব্যবস্থা সহ প্রয়োজনীয় মৌলিক সুবিধাদি পেয়ে থাকেন। পান্থশালা হলো এক ধরনের সরাইখানা যেখানে অতিথিদের রাত্রিযাপন প্রসঙ্গে বৈধ অনুমতি দেয়া হয়। ফারসি শব্দ সরাইখানার প্রমিত বাংলা ডিকশিনারির অনুযায়ী দ্বারায় পথিক নিবাস বা পান্থশালা। শব্দটি লাতিন শব্দ taberna থেকে এসেছে যার মূল অর্থ একটি ছাউনি, কর্মশালা, ছোটোখাটো দোকান ঘর বা শৌন্ডিকালয়।
সময়ের সাথে সাথে, সরাইখানা এবং পান্থশালা শব্দগুলি ব্যবহারিক ক্ষেত্রে অদল-বদল করে ব্যবহারযোগ্য এবং সমার্থক হয়ে উঠেছে। ইংল্যান্ডে, পান্থশালাগুলিকে জন-সম্মিলন কেন্দ্র বা শৌন্ডিকালয় হিসাবে উল্লেখ করা শুরু হয়েছিল এবং এই শব্দটি সমস্ত পথিক ও তৎকালিন সময়ের বাহন ঘোরার জন্য পানীয় পানের কেন্দ্র বোঝানোর জন্য একটি প্রমিত শব্দ হয়ে উঠল।
অস্ট্রেলিয়া
"ওয়াউজার" অস্ট্রেলিয়ায় খ্রিস্টান নৈতিকতাবাদীদের, বিশেষত উইমেন্স ক্রিশ্চিয়ান টেম্পারেন্স ইউনিয়নের মতো মিতাচারী গোষ্ঠীর কর্মীদের জন্য একটি নেতিবাচক শব্দ ছিল। ঐতিহাসিক স্টুয়ার্ট ম্যাকিন্টায়ার যুক্তি দিয়েছিলেন, "ওয়াউজারদের অর্জন ছিল চিত্তাকর্ষক।" তারা এমন আইন পাস করেছে যা অশ্লীলতা এবং কিশোরীদের ধূমপানকে সীমাবদ্ধ করে, সাবালক বয়সের বিভিন্ন কর্মকান্ডে সম্মতির বয়স বাড়ায়, জুয়া খেলা সীমাবদ্ধ করে, অনেকগুলি শৌন্ডিকালয় বন্ধ করে দেয় এবং ১৯১৫-১৬ সালে শৌন্ডিকালয়গুলি সন্ধ্যা সাড়ে ছ'টায় বন্ধ করার নিয়ম-নীতি প্রতিষ্ঠিত করে, যা কয়েক দশক ব্যাপী স্থায়ী ছিল।
ফ্রান্স
কম করে হলেও, অন্তত চতুর্দশ শতাব্দী থেকে, পান্থশালা এবং কাবারেট এর পাশাপাশি সরাইখানাও আহার করার প্রধান জায়গা হিসাবে বিবেচিত ছিল। সাধারণত, একটি সরাইখানায় বিভিন্ন ধরনের ভুনা মাংসের পাশাপাশি রুটি, পনির, মাছ এবং শুকরের মাংসের শুটকি জাতীয় খাবার সরবরাহ করে। কেউ কেউ বৈচিত্রময় আরও সমৃদ্ধ ধারার খাবারও সরবরাহ করতো, যদিও ক্যাবারেট এবং পরবর্তীতে থ্রেত্যিউর আঠারো শতকে রেস্তোঁরা আবির্ভাবের পূর্বে সেরা খাবার সরবরাহ করতো। তবে তাদের বর্ণিত উদ্দেশ্যটি ছিল মদ্যপ পানীয় (বিয়ার বা আপেলের তৈরী সুরাবিশেষ নয়, কারণ এগুলোর জন্য অন্যান্য বিক্রয়কেন্দ্র ছিল। তবে সরাইখানা মূলত খানাপিনার সময় গুলোতে জমজমাট হয়ে থাকত।
পঞ্চদশ শতাব্দীর পরে, মদ এবং অন্যান্য মদ্যপ পানীয়ের উপর কর ক্রমশ আরও ভারী হয়ে উঠল, কেবলমাত্র করের মাত্রায় ক্রমাগত বর্ধনের কারণে নয়, করের বিভ্রান্তিকরতা এবং সংখ্যাধিক্যের কারণেও। এই বিশৃঙ্খলা ব্যবস্থা কর আদায়কারীদের একটি বাহিনী কর্তৃক জোরপূর্বক চলমান রাখা হয়েছিল। ফলস্বরূপ বিরোধীরা বিভিন্ন রূপ ধারণ করেছিল। মদ প্রস্তুতকারীরা এবং রেস্তোরাঁর রক্ষকরা সম্মিলিত হয়ে মদ লুকিয়ে রাখার ব্যবস্থা এবং নিম্নতর কর প্রদানের সুযোগ ভোগের জন্য তাদের বিক্রি করার পদ্ধতিগুলিতে নাটকীয়তার আশ্রয় নেয়। খুচরা বিক্রেতারাও লুকানো স্টক থেকে মদের পিপা চোরাগুপ্তা উপায়ে পুনরায় ভরতি করার কাজে জড়িত ছিল। স্থানীয় আমদানি শুল্ক এড়ানোর জন্য মদ ব্যবসায়ীরা চুপিসারে পরিদর্শন স্টেশনগুলি অবরোধ করে ফেলেছিলেন। গ্রেপ্তার হওয়ার পরে, কেউ কেউ প্রতারণাপূর্ণ নিষ্ক্রিয় পদত্যাগের সাথে প্রতিক্রিয়া জানায়, অন্যরা সহিংসতার আশ্রয় নিয়েছিল। ১৭৮৯ সালের পূর্বে দেশের শহর বা গ্রামের প্রাণকেন্দ্রে অবস্থিত, সরাইখানা সামাজিক ও রাজনৈতিক জীবনের অন্যতম ঐতিহ্যবাহী কেন্দ্র ছিল, স্থানীয় জনসাধারণ এবং ভ্রমণকারীদের উভয়ের জন্য একটি মিলনস্থল এবং দুর্বৃত্ত ও প্রতারণা চক্রের আশ্রয়স্থল। সরাইখানা হলো শাসকগোষ্ঠী এবং ধর্মের বিরোধিতা প্রতীক।
এমিল জোলা র উপন্যাস ল্যঁ'সোমোয়ার ["সরাইখানা"] (১৮৭৭) শ্রমজীবী ​​প্যারিসে কর্মরত শ্রেণীর মধ্যে  মদ্যপানের সাধারণ পরিস্থিতিকে চিত্রিত করেছে। মাতাল কেবল তার নিজের শরীরকেই নয়, তার কর্মসংস্থান, তার পরিবার এবং অন্যান্য আন্তঃব্যক্তিক সম্পর্ককেও ধ্বংস করেছিল।  গার্ভায়েস ম্যাককার্ট এবং তার স্বামী কুপো ইত্যাদি নাট্য চরিত্রগুলি মাতালদের শারীরিক এবং নৈতিক অবক্ষয়ের দুর্দান্ত বাস্তবতার উদাহরণ দিয়েছিল। চিকিত্সকদের সাথে জোলার চিঠিপত্র হতে এই বিষয়টি অনুধাবন যোগ্য হয় যে, উপন্যাসটিতে তার বাস্তব চিত্রের জন্য তিনি নির্ভুল চিকিৎসা শাস্ত্রীয় উৎস ব্যবহার করেছিলেন।
জার্মানি
জার্মান সরাইখানা বা শৌন্ডিকালয়গুলির একটি সাধারণ নাম হলো ক্নিপ। ষোড়শ শতকের জার্মানির অগসবার্গে মদ্যপানের আচার ও রীতিনীতিগুলি সূচিত করে যে আধুনিক জার্মানির প্রথম দিকে মদ্যপ পানীয় পান করার বিষয়টি সাবধানতার সাথে কাঠামোগত সাংস্কৃতিক নিয়ম অনুসরণ করে। মদ্যপান করা নিরাপত্তাহীনতা এবং বিশৃঙ্খলার লক্ষণ ছিল না। এটি পুরুষদের সামাজিক মর্যাদাকে সংজ্ঞায়িত ও উন্নত করতে সহায়তা করেছিল এবং তাই পুরুষদের মধ্যে যতক্ষণ না তারা গৃহস্থালীর সমাজের বিধি ও নিয়ম এবং গৃহকর্ত্রী হিসাবে তাদের ভূমিকার দাবি উভয়ই বজায় রেখেছিল তা গ্রহণযোগ্য পর্যায়ে বিবেচিত হয়েছিল। সঙ্গিহীন ভদ্র-মহিলাদের জন্য সরাইখানার দরজা বন্ধ করে দেওয়া হয়েছিল, এবং তৎকালীন সমাজ মহিলাদের মাতাল হওয়ার বিষয়টি নিন্দা করেছে, কিন্তু যখন মদ্যপানের কারণে পরিবারের সামগ্রিক কার্য-ব্যবস্থায় বিঘ্ন ঘটায়, তখন মহিলারা পুরুষদের মদ্যপানের আচরণের উপর সীমাবদ্ধতা আরোপের জন্য জনসাধারণের শক্তি প্রয়োগ করতে পারার সক্ষমতা রাখে।
গ্রেট ব্রিটেন
সরাইখানাগুলি ব্যবসায়ের পাশাপাশি খাওয়া এবং পান করার জন্য জনপ্রিয় জায়গা ছিল - উদাহরণস্বরূপ, অষ্টাদশ এবং ঊনবিংশ শতকে লন্ডন সরাইখানা একটি উল্লেখযোগ্য মিলন স্থান ছিল। তবে, সরাইখানা (Tavern) এবং শৌন্ডিকালয় (Inn)-এর মধ্যে কোনও পার্থক্য না থাকায় যুক্তরাজ্যে সরাইখানা শব্দটি আর খুব একটা ব্যাপকভাবে ব্যবহৃত হয়নি। উভয় স্থানেই মদ এবং বিয়ার পরিবেশন করা হয়ে থাকে। পান্থশালা (Pub যা হলো 'public house' এর একটি সংক্ষিপ্ত রূপ) এখন এইসব স্থানগুলি বোঝাতে ব্যবহৃত হয়। সরাইখানা এবং শৌন্ডিকালয় শব্দ দুটির প্রয়োগ এখন কেবল বিভিন্ন পান্থশালার নামগুলিতে পাওয়া যায়; যেমন, ফিৎস্রয় তাভের্ন, সিলভার ক্রস তাভের্ন, স্প্যানিয়ার্ডস ইন, ইত্যাদি। শব্দটি "দেয়ার ইজ এ তাভের্ন দ্য টাউন" এর মতো গানেও এখনো টিকে রয়েছে।
বিয়ার, মদ, স্পিরিট এবং উপলভ্য খাবারের পরিসীমা বিবেচনায় শৌন্ডিকালয়গুলির পরিসর এবং গুণাগুণ পুরো ইউকে জুড়েই বিভিন্নভাবে বিভিন্নরূপে দেখা যায়। বেশিরভাগ মানসম্পন্ন শৌন্ডিকালয় এখনও এল নামের বিশেষ এক ধরনের মদ এবং খাবার পরিবেশন করে থাকে। সাম্প্রতিক বছরগুলিতে এমন স্থানগুলি "ভোজন" শৌন্ডিকালয়গুলির দিকে অগ্রসর হয়েছে যেখানে আরো ভালোমানের খাবার পরিবেশন করা হয়। মূলত, সরাইখানাগুলি প্রতি পনেরো মাইল দূরত্বে বিশ্রামস্থলের ভূমিকা পালন করতো এবং তাদের মূল উদ্দেশ্য ছিল ভ্রমণকারীদের সাময়িক আশ্রয় প্রদান করা। এই জাতীয় সরাইখানা দুটি প্রধান অংশে বিভক্ত হবে - শয়ান ঘর এবং মদ্যপানালয় । গ্রাহকদের আকর্ষণ করার জন্য প্রায়শই ওই এলাকা বা প্রাঙ্গনের নামের সাথে সম্পর্কিত কিছু ধরনের প্রতীক সহ একটি চিহ্ন চিত্রিত থাকে। চিত্রিত চিহ্নটিতে এই উদ্দেশ্যটি ইঙ্গিত করা হয় যে উক্ত স্থানে মদ্যপ পানীয় বিক্রি করা হয় এবং প্রতিযোগিতা থেকে পৃথক বোঝাতে চিত্রিত চিহ্নটি ব্যবহার করা হয়।
মেক্সিকো
সংস্কারকরা যারা জনসাধারণের ব্যাধি, স্বাস্থ্য এবং কাজের গুণমানের উপর অ্যালকোহলের মাত্রাতিরিক্ত সেবনের ভয়াবহ প্রভাবের নিন্দা করেছিলেন, তারা অষ্টাদশ শতাব্দীর শেষের দিকে এবং ঊনবিংশ শতাব্দীর সূচনা লগ্নে মেক্সিকো সিটি তে এই দুরাবস্থা নিয়ন্ত্রণে পর্যায়ক্রমিক প্রচেষ্টা চালিয়েছিলেন। দরিদ্ররা প্রায়শই পুলকেরিয়াসে ঘনঘন গমন করতো, যেখানে আগাভে গাছ থেকে তৈরি পুলকে বিক্রি করা হতো। ১৭৯৬ সালে আরও শক্তিশালী আগুয়ারডিয়েন্তে বৈধকরণের পরে, দরিদ্ররাও ভিনঞাতেরিয়াসে গমন করার সামর্থের অধিকারী ছিল, যেখানে মদ্যপ পানীয় পরিবেশন করা হতো। সরাইখানা দরিদ্রদের জীবনে গুরুত্বপূর্ণ সামাজিক ও বিনোদনমূলক ভূমিকা পালন করে। প্রভাবশালী নাগরিকরা প্রায়শই পুলিচেরিয়াসের মালিক হন এবং মাগেই হাসিয়েন্দাসের মালিকদের মতো সংস্কারের বিরোধিতা করেন। অ্যালকোহল কর থেকে প্রাপ্ত রাজস্ব সরকারের জন্য গুরুত্বপূর্ণ ছিল। এই কারণগুলি, আইনের প্রয়োগে শিথিলতা বয়ে আনে, যার ফলে সরাইখানা সংস্কার কাজ ব্যর্থ হয়েছিল।